 Waxa laga yaaba in dadkaas maanta guuray ee ay abaartu ka hayaamisay goobahoodii ay muddo lix bilood ah ku soo noqdaan, markaa hayadaha sharciga ee ku shaqada leh waxaan ka codsanayaa inay xukuumadda u kordhiyaan muddo laba sannadood ah,ayuu yidhi Xildhibaan Mubaarig Yuusuf Cilmi, oo ka hadlayay munaasibad uu ku wareejinayay Guddida abaaraha ee gobolka Togdheer, lacag ay jaaliyadda Somaliland ee ku dhaqan Magaaladda Helisinki ee dalka Finland ku soo hagaajiyeen, waxaannu yidhi, Deeqdan lacageed waxa soo diray jaaliyadda Helisinki ee dalka Finland, waxaanay ii soo direen lacag dhan laba kun iyo toddoba boqol iyo konton dollar, waan u mahad-naqayaa Iimaan Sahal Cawad oo ah wiil ciyaar yahan ah lacagtan ii soo wakiishay inaan ku wareejiyo Guddida gurmadka abaaraha ee gobolka Togdheer, waxaanan ku wareejiyay badhasaabka gobolka Togdheer Maxamed Ibraahim Qabyotire. 